
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 45
                                                           din 28 februarie 2018
privind preluarea unui contract de închiriere și ulterior modificarea acestuia
Consiliul Local al Municipiului Sighişoara, întrunit în ședință ordinară,

               

Luând act de proiectul de hotărâre și referatul de aprobare al Primarului municipiului, în calitate de iniţiator, înregistrat cu nr. 4.315/15.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara sub nr. 1.397/17.01.2018, formulată de domnul Tudorean Andrei Cosmin, în calitate de mandatar al domnului Marcu Mihail, conform procurii autentificată la B.N.P. Andreea Dumitrașcu, prin Încheierea de autentificare nr. 2.494/08.11.2017, cu referire la preluarea contractului de închiriere nr. 207/2006, așa cum a fost modificat și completat prin actele adiționale nr. 1/2010 și nr. 2/2016, având ca obiect terenul situat în Municipiul Sighișoara, str. Școlii, nr. 11, cu destinația de teren curte, aferent construcției - apartamentul nr. 5, înscris în C.F. nr. 54587 – C2 Sighișoara, în suprafață de 26 mp., ca urmare a dobândirii în proprietate a construcției – apartamentul nr. 5, de către domnul Marcu Mihail, căsătorit cu doamna Marcu Mariana – Maya, precum și cu referire la modificarea contractului menționat, în sensul suplimentării suprafeței închiriate la suprafața indiviză de 92 mp. din terenul de 472 mp., înscris în C.F. nr. 54587 – C2 Sighișoara (nr. C.F. vechi: 159/V), sub nr. top. 70 – C2;

Având în vedere că, în urma preluării și ulterior a modificării contractului de închiriere, nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea și ulterior modificarea contractului de închiriere, se aduc venituri suplimentare la bugetul local;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 4.314/15.02.2018, prin care se propune preluarea unui contract de închiriere și ulterior modificarea acestuia, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

            În temeiul art. 36 (2) lit. „c”, (5) lit. „a” şi „b” și (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. (1) Se aprobă preluarea, începând cu data de 01.03.2018, a contractului de închiriere nr. 207/2006, așa cum a fost modificat și completat prin actele adiționale nr. 1/2010 și nr. 2/2016, având ca obiect terenul situat în Municipiul Sighișoara, str. Școlii, nr. 11, cu destinația de teren curte, aferent construcției - apartamentul nr. 5, înscris în C.F. nr. 54587 – C2 Sighișoara, în suprafață de 26 mp., de către domnul Marcu Mihail, căsătorit cu doamna Macu Mariana - Maya, ca urmare a dobândirii în proprietate a construcției – apartamentul nr. 5, de la actualul chiriaș al terenului, doamna Colișnicu Elena.
(2) Chiria va fi de 26 lei/an, stabilită în baza prevederilor art. 5 alin. (1) anexa 8 la Hotărârea Consiliului Local Sighișoara nr. 201/28.12.2017 şi va fi indexată cu indicele de inflaţie anual.

(3) Clauzele contractuale din contractul de închiriere nr. 207/2006, așa cum a fost modificat și completat prin actele adiționale nr. 1/2010 și nr. 2/2016, îşi menţin valabilitatea între Municipiul Sighişoara şi domnul Marcu Mihail, căsătorit cu doamna Marcu Mariana - Maya.

Art. 2. (1) Se aprobă modificarea contractului de închiriere nr. 207/2006, așa cum a fost modificat și completat prin actele adiționale nr. 1/2010 și nr. 2/2016, având ca obiect terenul situat în Municipiul Sighișoara, str. Școlii, nr. 11, cu destinația de teren curte, aferent construcției - apartamentul nr. 5, în suprafață de 26 mp., în sensul suplimentării suprafeței închiriate la suprafața indiviză de 92 mp. din terenul de 472 mp., înscris în C.F. nr. 54587 – C2 Sighișoara (nr. C.F. vechi: 159/V), sub nr. top. 70 – C2.

(2) Ulterior modificării, chiria va fi de 92 lei/an, stabilită în baza prevederilor art. 5 alin. (1) anexa 8 la Hotărârea Consiliului Local Sighișoara nr. 201/28.12.2017 şi va fi indexată cu indicele de inflaţie anual.

(3) Modificarea contractului de închiriere se va face prin act adițional.

(4) Restul clauzelor contractuale din contractul de închiriere nr. 207/2006, așa cum a fost modificat și completat prin actele adiționale nr. 1/2010 și nr. 2/2016, își mențin valabilitatea între Municipiul Sighișoara și domnul Marcu Mihail, căsătorit cu doamna Marcu Mariana - Maya.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. domnul Marcu Mihail și soția doamna Marcu Mariana - Maya.
12 ex. 

B.A.
